text: рахия рысбайқызы қойшыбаева (15 қазан, 1916, қазіргі қарағанды облысы қарқаралы ауданы 26 ақпан, 1963, алматы) актриса, әнші, қазақ кср-інің халық әртісі (1947). арғын тайпасының тарақты руынан шыққан. сахнадағы өнер жолын 1932 ж. қарағандының жұмысшы жастар театрынан (қазіргі сәкен сейфуллин атындағы қарағанды облыстық қазақ драма театры) бастады. 1938 ж. қазақ драма театрының құрамына қабылданды. осы театрда ойнаған алғашқы рөлі “әзірет сұлтан” спектакліндегі күтуші кемпір. оған зере (м.әуезов, “түнгі сарын”, “шекарада”, “абай”) рөлі үшін 1952 ж. қазкср-інің мемлекеттік сыйлығы берілді. мақпал, дәмелі (ғ.мүсірепов, “қозы көрпеш баян сұлу”, “ақан сері ақтоқты”), меңсұлу (ш.құсайынов, “алдар көсе”), зейнеп (с.мұқанов, “шоқан уәлиханов”) cияқты күрделі бейнелерді сахнаға шығарды. классикалық драматургиядан н.в. гогольдің “ревизорында” анна андреевнаның, а.н. островскийдің “шындық жақсы, ал бақыт одан да артық” және “таланттылар мен мавра тарасовна мен долина пантелеевнаның, ж.б. мольердің “скапеннің айласы” мен “сараңында” зербинетта мен фрозинаның, т.б. сахналық тұлғасын жасады. 1940 жылдан киноға түсті, ана (“райханда”, 1940), зейнеп (“абай әнінде”, 1945), жамал (“алтын мүйізде”, 1948), күнікей (”махаббат дастанында”, 1954), милиционер әйел (“біздің сүйікті дәрігерде”, 1957), шайшекер (“егер біздің бәріміз де”, 1961) рөлдерінде ойнады. қ. халық әндерін нақышына келтіре орындаушы ретінде де ерекше көзге түсті. *1940 райхан райхан *1945 абай әндері зейнеп *1948 алтын керней жамал *1954 махаббат туралы аңыз күнекей *1955 қыз-жігіт секретарь *1956 мазасыз көктемде хафиза бейсенова *1957 біздің сүйікті дәрігер аға лейтенант *1961 егер біздің әрқайсымыз... шайшекер *1962 балам хадиша ахметқызы *1962 жол түйісі сұраушы еңбек қызыл ту орденімен марапатталған қазкср-інің мемлекеттік сыйлығы (1952).